**ΛΟΓΟΤΥΠΟ ΠΟΛΙΤΙΣΤΙΚΩΝ**

**Σύσταση Τοπικού Θεματικού Δικτύου Πολιτισμού για τη θεατρική αγωγή / μουσική / χορό**

**Θέμα: «Θεατρικές- μουσικές διαδρομές: εκφράζομαι και δημιουργώ»**

Η Διεύθυνση Δευτεροβάθμιας Εκπαίδευσης Αχαΐας/Πολιτιστικά θέματα δια της Υπεύθυνης Πολιτιστικών Θεμάτων πρόκειται να υλοποιήσει κατά το σχολικό έτος 2016-17 **Τοπικό Θεματικό Δίκτυο** Σχολείων Δευτεροβάθμιας Εκπαίδευσης Αχαΐας με θέμα«*Εκφράζομαι και δημιουργώ μέσα από την τέχνη του θεάτρου, της μουσικής, του χορού*», στο πλαίσιο της υποστήριξης Πολιτιστικών Προγραμμάτων που σχετίζονται με το θέατρο, το χορό και τη μουσική*.*

***Στόχοι του Δικτύου:***

*Επιδιώκεται οι μαθητές:*

* Να έρθουν σε επαφή με την τέχνη του θεάτρου, της μουσικής και του χορού ευρύτερα.
* Να γνωρίσουν Έλληνες και ξένους θεατρικούς συγγραφείς/ χορογράφους/ μουσικούς και έργα τους.
* Να απολαύσουν τη διαδικασία της μεταφοράς ενός κειμένου στη σκηνή.
* Να εκφραστούν δημιουργικά, οδηγούμενοι σε ποικίλες μορφές καλλιτεχνικής έκφρασης (παραγωγή θεατρικών κειμένων, διασκευές, δραματοποίηση, χορός, τραγούδι, μουσική σύνθεση κ.λπ.).
* Να ευαισθητοποιηθούν σε αξίες ζωής και συναισθήματα (π.χ. αγάπη, φιλία, ισότητα κ.λπ.).
* Να αναπτύξουν δεξιότητες καλής επικοινωνίας και συνεργασίας.
* Να οδηγηθούν στην ενίσχυση του αυτοσυναισθήματος, την καλλιέργεια διαπροσωπικών σχέσεων και τη γενικότερη κοινωνικο-συναισθηματική ωρίμανσή τους.

***Μεθοδολογία:***

Ως διδακτική μεθοδολογία προτείνεται το βιωματικό εργαστήριο και η εργασία σε ομάδες, που ενισχύουν τη συμμετοχική και ενεργητική μάθηση. Βασικές στρατηγικές που θα ακολουθήσουν οι ομάδες είναι η Βιωματική προσέγγιση, η ομαδοσυνεργατική μέθοδος και η διαθεματικότητα.

***Ενδεικτικές Δράσεις που μπορούν να αναπτυχθούν :***

### Ανάγνωση και ανάλυση θεατρικών έργων.

* Εργαστήρια με τους εκπαιδευτικούς των πολιτιστικών προγραμμάτων θεατρικής αγωγής, όπου θα γίνει επεξεργασία διαφόρων θεματικών ενοτήτων με χρήση ασκήσεων και τεχνικών του εκπαιδευτικού δράματος, θεατρικού παιχνιδιού, θεάτρου Forum, μουσικού θεάτρου, χοροθεάτρου.
* Εργαστήρια κατασκευής σκηνικών, κοστουμιών και σκηνικών αντικειμένων.
* Σύνθεση μουσικής για θεατρική παράσταση.
* Παρακολούθηση επιμορφωτικών σεμιναρίων με θεματικές βασικές θεατρικές τεχνικές, αρχές σκηνοθεσίας, την τέχνη του χοροθεάτρου.
* Συμμετοχή σε μαθητικό πολιτιστικό φεστιβάλ, όπου θα παρουσιαστούν δράσεις και δημιουργίες θεάτρου, χορού, μουσικής εικαστικών, δίνοντας την ευκαιρία του ανοίγματος στην τοπική κοινωνία και «συνάντησης» μέσω της Τέχνης.

### 

### *Συνεργασίες με κρατικούς φορείς, φυσικά πρόσωπα και μη κρατικούς οργανισμούς:*

* ΔΗΠΕΘΕ Πάτρας
* Δρ Μαρία (Μάρω) Γαλάνη, χορογράφος, μέλος Ε.Ε.Π. του Π.Τ.Δ.Ε. Πανεπιστημίου Πατρών (PhD Rhythm & Dramatic Play in Education)
* DERIDAncetheatre Ensemble |χοροθεατρική ομάδα του ΚΕΝΤΡΟΥ ΤΕΧΝΗΣ ΕΚΦΡΑΣΗΣ & ΕΠΙΚΟΙΝΩΝΙΑΣ
* Θεατρική ομάδα «ΑΡΜΑ ΘΕΣΠΙΔΟΣ»
* Τμήμα Θεατρικών Σπουδών Πανεπιστημίου Πατρών
* Πανελλήνιο Δίκτυο για το Θέατρο στην Εκπαίδευση
* Σωματείο ΔΙΑΖΩΜΑ «Πολίτες για τα αρχαία θέατρα»
* International Opera Studio Πάτρας
* Μουσικά σύνολα
* «Το Χαμόγελο του Παιδιού»
* Πολιτιστικός Οργανισμός Δήμου Πατρέων
* Αναπτυξιακή Δημοτική Επιχείρηση Πάτρας (ΑΔΕΠ)

Για οποιεσδήποτε πληροφορίες/διευκρινίσεις μπορείτε να απευθύνεστε στην Υπεύθυνη Πολιτιστικών Θεμάτων στο 2610465844 ή 6936548622 ή στο e-mail: [politismos.dde@gmail.com](mailto:politismos.dde@gmail.com)

**ΛΟΓΟΤΥΠΟ ΠΟΛΙΤΙΣΤΙΚΩΝ**

**Διεύθυνση Δευτεροβάθμιας Εκπαίδευσης Αχαΐας**

**Πολιτιστικά Θέματα**

**Υπεύθυνη: Δρ. Ευφροσύνη Κωσταρά**

Δ/νση**:** Γιαννιτσών 5 και Ηπείρου

Ταχ. Κώδ.**:** 26223 ΠΑΤΡΑ

Τηλ.**:** 2610-465844

Φαξ**:** 2610-465836

E-mail**:** [politismos@dide.ach.sch.gr](mailto:politismos@dide.ach.sch.gr) και

[politismos.dde@gmail.com](mailto:politismos.dde@gmail.com)